Publication: Magyar Közlöny
Issue: MK-2008-65 (Year: 2008, Number: 65)
Era: 2004-2010
Section: 2. számú melléklet az 51/2008. (IV. 24.) FVM rendelethez
Paragraph Index: 248

1. A programba való belépéskor, majd a program utolsó évében az alábbi elemekre (bõvített) talajvizsgálat elvégzése: pH, KA, vízben oldható sók, humusz, CaCO3, P2O5, K2O, NO2+NO3, Na, Mg, SO4, Mn, Zn, Cu. Amennyiben a programba való belépés elsõ gazdálkodási éve 2004., úgy a talajvizsgálathoz szükséges talajminták akkreditált talajlaboratóriumba való leadásának kezdõ idõpontja 2004. január 1., végsõ idõpontja 2005. december 31., azzal a kiegészítéssel, hogy a talajvizsgálatra leadott, de 2005. december 31-ig talajvizsgálati eredménnyel nem rendelkezõ talajminták határidõre történõ leadásáról az akkreditált laboratórium igazolást/átvételi elismervényt ad ki a gazdálkodónak. A támogatási idõszak utolsó évében a talajvizsgálathoz szükséges talajminták akkreditált talajlaboratóriumba való leadásának kezdõ idõpontja 2008. szeptember 1., végsõ idõpontja 2009. május 31., azzal a kiegészítéssel, hogy a talajvizsgálatra leadott, de 2009. május 31-ig talajvizsgálati eredménnyel nem rendelkezõ talajminták határidõre történõ leadásáról az akkreditált laboratórium igazolást/átvételi elismervényt ad ki a gazdálkodónak. Ezt az igazolást/átvételi elismervényt az MVH a földhasználó által önkéntesen vállalt célprogram(ok) elõírásainak ellenõrzésekor a talajvizsgáló laboratórium vizsgálati eredményének kiadásáig teljesítésként fogadja el. Tápanyag-gazdálkodási tervet az elsõ gazdálkodási évben végzett talajvizsgálati eredmények alapján kell készíteni. Talajvizsgálati eredmény nélkül is kötelezõ tápanyag-gazdálkodási terv készítése.

Source: https://magyarkozlony.hu/hivatalos-lapok/d3bd815c076f7c14acacfb128442cf73af162cbc/dokumentumok/4b3b3cdf4aab0b71c40b3e12e5b2a9dcfb000341/letoltes